**Egri Szilágyi Erzsébet Gimnázium és Kollégium**

**kollégiumi munkaterve**

**a 2023/2024. tanévre**

**Készítette: Békési Katalin**

**kollégiumvezető**

1. **Helyzetelemzés**

**1.Tanulói összetétel**

A tanév elején 317 diák költözött be a kollégiumba (201 leány, 116 fiú). Az Egri Szilágyi Erzsébet Gimnázium és Kollégium kollégista diákjainak száma 304 fő, más egri középiskolában tanuló kollégista diákok száma 13 fő.

A kollégista diákok iskola, évfolyam és szak szerint 13 kollégiumi csoportot alkotnak.

A kollégiumban Arany János Tehetséggondozó Program működik. Jelenleg a programban résztvevő diákok száma 161 fő.A program célja: a hátrányos helyzetű tanulók segítése a tanulásban, pályaválasztásban, továbbtanulásra való felkészítésben, társadalmi beilleszkedésben, kulturális, művelődési, szociális hátrányok leküzdésében.

**2. Személyi feltételek**

A kollégium **nevelőtestülete** 16 fő pedagógusból áll (egy kollégiumvezető és 15 pedagógus – egy fő tartósan távol, gyeden van). Nemek szerint 12 női és 4 férfi pedagógus dolgozik a kollégiumban.

Felsőfokú végzettség szerint egyetemet végzett 12 fő, főiskolát végzett 4 fő.

Jelenleg 5 pedagógus rendelkezik ped. II.,11 fő ped.I. minősítéssel.

A gimnáziumból áttanító pedagógus: Flaskay Miklós.

Személyi változások: Kiss Árpád kollégánk elhunyt, egyelőre még betöltetlen az álláshelye.

A **kollégium vezetőségének**, mint a kollégiumvezető döntés-előkészítő, véleményező, javaslattevő testületének tagjai:

* a kollégiumvezető,
* a munkaközösség-vezető,
* a diákönkormányzatot patronáló tanár.

A **nevelő-oktató munkát közvetlenül segítő** munkatársak a gyermek- és ifjúságvédelmi felügyelő, a kollégiumi titkár és a kollégiumi ápoló.

Iskolapszichológus, színjátszás-, néptánc valamint KRESZ-oktató segíti munkánkat (megbízási szerződéssel).

A kollégium alkalmazotti közösségének tagjai a technikai dolgozók: a portások, a takarítónők és a karbantartók.

Az étkezéssel kapcsolatos feladatokat intézményünk gazdasági ügyintézői látják el.

**A nevelőtanárok megbízatásai**:

Munkaközösség-vezető: Láng-Ferencz Rita

Diákönkormányzatot segítő tanár: Presley Edit

Kréta adminisztrációért felelős: Békési Katalin, Kerékgyártó Judit

|  |  |  |  |
| --- | --- | --- | --- |
| **Csoportvezetői megbízatások**: | | | |
| **Ssz.** | **Csoport megnevezése** | **Csoportvezető** | **Osztály** |
| 1. | Móra Ferenc (AJTP) | Birinyi Zoltán | 9.AJTP |
| 2. | Petőfi Sándor | Bartáné Halmi Mónika | 9.a, 9.b, PVG |
| 3. | Rákóczi Ferenc | Hák Jánosné | 9.c, 10.b, 10.c, 10.d |
| 4. | Kazinczy Ferenc | Farkas Boglárka | 9.d, 10.d, PVG, 10.e |
| 5. | Jókai Mór | Kiss Csilla | 9.e (AJTP) |
| 6. | Szilágyi Erzsébet | László Jánosné | 10.a, 9.AJTP |
| 7. | Hunyadi Mátyás | Láng-Ferencz Rita | 10.e (AJTP) |
| 8. | Balassi Bálint | Asztalos Erzsébet | 11.a, 11.d, Bornemissza, Kossuth, PVG, |
| 9. | Fekete István | betöltetlen álláshely | 11.b, 11.c, 9.e |
| 10. | Arany János | Kerékgyártó Judit | 11.d (AJTP) |
| 11. | Mikszáth Kálmán | Presley Edit | 12.a, 12.b |
| 12. | Kölcsey Ferenc | Szegedi Zoltán | 12.c, 12.d, 12.e, Gárdonyi, Sárvári, PVG |
| 13. | Gárdonyi Géza | Szigili Nándor | 12.e (AJTP) |

**3.Tárgyi feltétek**

Jelentősebb felújítás, beszerzés nem történt a tanév során.

A nyár folyamán a B épület folyosóin a központi karbantartó csoport javította, korszerűsítette a mennyezeti lámpákat. (Sajnos azóta zárlat miatt újabb javításra volt szükség.) Az A épületben is gyakori az izzók, neoncsövek meghibásodása, ami balesetveszélyes körülményekhez vezet, különösen a lépcsőházakban. Beszerzésből 2 db új, Hausmeister Diana mikrohullámú sütőt helyeztünk el az A épület 2. emeleti, valamint a B. épület 3. emeleti teakonyhájába a meghibásodott régiek helyére.

A vizesblokkok felújítása (különösen a B épületben) egyre sürgetőbbé válik, mivel egyre gyakoribbak a csőtörések, vízelfolyások, továbbá a csaptelepek is sorra romlanak el.

1. **Nevelési célok**

* A nevelés területén elért eredmények megőrzése és javítása egységes és következetes nevelőtanári tevékenység megvalósításával.
* A tanulmányi munka segítése, az elért eredmények megőrzése, javítása.
* A tanulók motiválása a számukra szükséges foglalkozásokon való részvételre.
* A mindennapos felkészülés segítése, ellenőrzése.
* Felzárkóztató foglalkozásokon az esélykülönbségek csökkentése.
* A tehetségek felkutatása, tehetséggondozás.
* Differenciált személyre szabott egyéni törődés.
* A végzett tanulók további tanulási útjának figyelemmel kísérése.
* Közösségformáló rendezvények megvalósítása, a diákönkormányzati munka segítése.
* Az alapvető etikai és életvezetési szokások elfogadtatása és betartatása.
* A közösségi együttélés normarendszerének elfogadtatása és betartatása.
* Az egészséges életmód előtérbe helyezése, a sport iránti érdeklődés erősítése. A dohányzás, alkohol- és a drogellenes nevelőtevékenység.
* Környezettudatos magatartásra nevelés.
* A tanulói érdeklődésen alapuló szabadidős tevékenységek minél színesebbé, tartalmasabbá tétele.
* A szabadidő hasznos eltöltésére nevelés, a kollégiumi programokon való aktív szerepvállalásra való motiválás, ösztönzés.
* A kollégiumi hagyományok ápolása.
* Szülőkkel, osztályfőnökökkel való szoros kapcsolat kialakítása, ápolása.
* A Kollégiumi Szövetséggel, más kollégiumokkal való szoros együttműködés.

1. **Kiemelt feladatok**
   * A kettős (papíralapú és elektronikus) adminisztrációról átállás a teljes mértékben elektronikus adminisztrációra.
   * Felkészülés a pedagógusok új életpályamodelljéről szóló törvény bevezetésével életbe lépő változásokra.
   * A Kréta rendszer adatokkal való feltöltése, vezetése.
   * Az elektronikus napló folyamatos, pontos vezetése.
   * Pedagógus minősítési eljárásokhoz kapcsolódó feladatok ütemezése, elvégzése.
   * Változatosabb tanulói értékelési módszerek kidolgozása, alkalmazása, rendszeresség az értékelésben, ellenőrzésben.
   * A modern oktatást, nevelést segítő eszközök megismerése, alkalmazásához szükséges kompetenciák megszerzése.
   * Szakmai és módszertani fejlődést elősegítő nevelési értekezletek megtartása.
   * A kollégiumi programok és rendezvények megvalósítása.
   * Az Arany-hétvégék szervezése, lebonyolítása.
   * Kapcsolattartás: a szülőkkel, a városi kollégiumokkal, a szakmai szervezetekkel, osztályfőnökökkel, szaktanárokkal.
   * Kulturális- és sportrendezvények látogatása és szervezése.
2. **A kollégiumi foglalkozások rendszere**

A kollégium – a nevelési és oktatási feladatainak teljesítéséhez – a tanulók részére kollégiumi foglalkozásokat szervez.

Az **Nkt. 28. §** (1) bekezdésében meghatározott időkeret terhére szervezett kollégiumi foglalkozás lehet

a) felzárkóztató, tehetség-kibontakoztató, speciális ismereteket adó felkészítő, egyéni vagy csoportos foglalkozás,

b) közösségi fejlesztést megvalósító csoportos foglalkozás,

c) a szabadidő eltöltését szolgáló csoportos foglalkozás, ezen belül

ca) szakkör,

cb) érdeklődési kör,

cc) önképzőkör,

cd) énekkar,

ce) művészeti csoport,

cf ) tanulmányi, szakmai, kulturális verseny, házi bajnokság, iskolák közötti verseny, bajnokság, diáknap,

d) a tanulókkal való törődést és gondoskodást biztosító egyéni foglalkozás,

e) a kollégiumi közösségek működésével összefüggő csoportos foglalkozás.

A tanulói részvétel szempontjából a kollégiumi foglalkozás lehet

a) kötelező vagy

b) szabadon választható.

A tanuló **heti tizenhárom órában** köteles részt venni felzárkóztató, tehetség-kibontakoztató, speciális ismereteket adó **felkészítő,** egyéni vagy csoportos foglalkozáson, **heti egy órában** **közösségi fejlesztést** megvalósító csoportos foglalkozáson.

A tanuló a kollégium által biztosított lehetőségek közül további **heti egy, szabadon választott foglalkozáson** köteles részt venni.

A felzárkóztató, tehetség-kibontakoztató, speciális ismereteket adó felkészítő, egyéni vagy csoportos foglalkozások látogatása alól a tanuló – a kollégium házirendjében meghatározott elvek szerint, részben vagy egészben, kivéve az ebben a keretben szervezett tematikus csoportfoglalkozásokat – felmentést kaphat.

Ebben a tanévben a következő szakkörök közül választhatnak a diákok

**Kollégiumi szakkörök**

**2023-2024**

**Szakkör megnevezése Szakkört vezető pedagógus**

1. Kreatív szakkör: Asztalos Erzsébet Katalin
2. Színházkedvelők klubja: Békési Katalin
3. Gasztro klub: Birinyi Zoltán
4. Zene szakkör: Farkas Boglárka
5. Színházkedvelők klubja: Farkas Boglárka
6. Sportszakkör: Kiss Csilla
7. Kézilabdások klubja: Szegedi Zoltán Viktor
8. Asztalitenisz szakkör: Szegedi Zoltán Viktor
9. Fitnesz szakkör: Szegedi Zoltán Viktor
10. Sportszakkör – lány foci Szigili Nándor
11. Sportszakkör – fiú foci Szigili Nándor
12. Szakkör betöltetlen álláshely
13. **Ellenőrzés – értékelés**

Nevelés-oktatás területén:

* + Munkatervek, tanmenetek ellenőrzése

Felelős: kollégiumvezető

* + Csoportfoglalkozások látogatása

Felelős: kollégiumvezető

* + Szilenciumi foglalkozások látogatása

Felelős: kollégiumvezető

* + Szabadidős foglalkozások látogatása

Felelős: kollégiumvezető

* + Házirend, napirend betartásának ellenőrzése

Felelős: kollégiumvezető, csoportvezető tanárok

* + A tanulók önkiszolgáló tevékenységének, környezetük rendben tartásának napi ellenőrzése, és havi minősítése.

Felelősök: csoportvezetők

* + Csoportok, tanulók tanulmányi munkájának, közösségi, tisztasági munkájának havi értékelése

Felelősök: csoportvezetők

* + A féléves és éves munka értékelése csoport és kollégiumi szinten.

Felelős: kollégiumvezető, csoportvezetők

Tanügyi adminisztráció területén:

* + Törzskönyv vezetésének ellenőrzése

Felelős: kollégiumvezető

* + A Kréta rendszer adatokkal való feltöltése, frissítése

Felelős: kollégiumvezető

* + Elektronikus napló, Ügyeleti napló, Nevelői feljegyzések, beteg diákok nyilvántartásának ellenőrzése

Felelős: kollégiumvezető

* + OSA kollégiumra vonatkozó adatainak kitöltése

Felelős: kollégiumvezető

1. **A tanév feladatainak ütemezése**

**2023**

**Augusztus**

Alakuló értekezlet

Felelős: Igazgató

Időpont: 08.21.

Tanévnyitó tantestületi értekezlet

Felelős: Igazgató

Időpont: 08.29.

Kollégiumi tanévnyitó értekezlet

Felelős: Kollégiumvezető

Időpont: 08.30.

Kollégiumi csoportok, tanulócsoportok kialakítása, szobabeosztások elkészítése

Felelős: Kollégiumvezető, csoportvezető tanárok

Határidő: 08.22-28.

Munkavédelmi oktatás

Felelős: Kollégiumvezető

Határidő: 08.29.

A diákok beköltözése a kollégiumba, tanévnyitó szülői értekezlet

Felelős: Kollégiumvezető, csoportvezető tanárok

Időpont: 08.31.

Baleset és tűzvédelmi oktatás a tanulók részére

Felelősök: Csoportvezető tanárok

Határidő: 08.31.

**Szeptember**

Tanévnyitó ünnepség

Felelős: Igazgató

Időpont: 09.01.

Az E-Kréta rendszer, elektronikus napló adatokkal való feltöltése

Felelős: Kollégiumvezető, Kerékgyártó Judit

Határidő: 09.01.

Az év kollégistája pályázat kiírása

Felelős: Presley Edit

Határidő: 09.05.

Éves munkaterv és foglalkozási terv elkészítése és elfogadása

Felelős: Kollégiumvezető

Határidő: 09.06.

DÖK munkaterv elkészítése

Felelős: Presley Edit DÖK segítő nevelőtanár

Határidő: 09.06.

Szülői értekezlet

Felelősök: Csoportvezető tanárok

Időpont: 09.14.

A törzskönyv adatainak kitöltése

Felelős: Kollégiumi titkár

Határidő: 09.15.

Az ideiglenes lakcímkártyák igénylése

Felelősök: Csoportvezető tanárok

Határidő: 09.15.

Az év kollégistája pályázat beküldési határideje

Felelős: Presley Edit

Időpont: 09.19.

A tanulók otthoni körülményeinek megismerése, helyzetelemzés készítése, hátrányos helyzetű tanulók felmérése

Felelősök: Csoportvezető tanárok

Határidő: 09.18.

Kollégiumi foglalkozások tanmenetének, csoport munkaterveknek az elkészítése

Felelősök: Csoportvezető tanárok

Határidő: 09.19.

Az év kollégistája pályázatok elbírálásának határideje:

Felelős: Presley Edit

Határidő: 09.19.

Tanulók egyéni heti foglalkozási tervének elkészítése

Felelősök: Csoportvezető tanárok

Határidő: 09.29.

A tanulók szabadidős foglalkozás igényeinek felmérése

Tanulói nyilatkozatok elkészítése

Felelősök: Csoportvezető tanárok

Határidő: 09. 29.

Tűzriadó és bombariadó, kiürítési gyakorlat

Felelős: Kollégiumvezető

Határidő: 09.30-ig

Kollégiumi közgyűlés:

- előző tanév munkájának értékelése,

- munkaterv ismertetése,

- a könyvjutalmak kiosztása,

- az év kollégistája pályázat eredményének kihirdetése,

- a DÖK munkatervének ismertetése

Felelős: Kollégiumvezető, Presley Edit

Időpont: 09.20.

Az ideiglenes lakcímkártyák meglétének ellenőrzése

Felelősök: Csoportvezető tanárok

Határidő: 09.29.

Eger nevezetességeinek megtekintése 9. évfolyamos diákokkal

Felelősök: Csoportvezető tanárok

Határidő: 10.26-ig.

**Október**

Túraverseny

Felelős: Szegedi Zoltán, Szigili Nándor

Időpont: 09.26. (esőnap: 10.03.)

Megemlékezés az aradi vértanúkról csoportfoglalkozásokon,

Koszorúzás (Asztalos Erzsébet)

Felelősök: csoportvezető tanárok

Határidő: 10.05.

I. Nyílt nap

Felelős: Kollégiumvezető

Időpont: 10.05.

Szépkiejtési verseny

Felelős: László Jánosné, Hák Jánosné

Időpont: 10.10.

Diáknap

Felelősök: Csoportvezető tanárok

Időpont: 10.13.

Megemlékezés 1956. október 23-ról

Felelősök: Csoportvezető tanárok

Határidő: 10.19.

Őszi szünet: 10.30-11.03.

Szünet előtti utolsó tanítási nap: 10.27. (péntek)

Szünet utáni első tanítási nap: 11.06. (hétfő)

**November**

Műsoros ismerkedési est, gólyaavatás

9. évfolyam bemutatkozó műsora, vetélkedők

Felelősök: 9. évfolyamos csoportvezető tanárok, Presley Edit DÖK

Időpont: 11. 08.

II. Nyílt nap

Felelős: Kollégiumvezető

Időpont: 11.08.

Erzsébet-nap, gombavató

Felelősök: Csoportvezető tanárok

Időpont: 11.13.

Asztalitenisz verseny

Felelős: Kiss Csilla, Birinyi Zoltán

Időpont: 11.16.

Fogadóóra

Felelősök: Kollégiumvezető, csoportvezető tanárok

Időpont: 11.30.

**December**

Adventi játszóház

Felelős: Asztalos Erzsébet

Időpont: 12.04-től

Foci kupa fiú-leány

Felelősök: Szigili Nándor

Időpont: 12.06.

Mikulás est

Mikulás köszöntése, vetélkedők, disco

Felelősök: DÖK, csoportvezető tanárok

Időpont: 12.05.

Karácsonyi ünnepség

Felelősök: Bartáné Halmi Mónika, Farkas Boglárka

Időpont: 12. 19.

Téli szünet: 2023.12.22. – 2024.01.05.

Szünet előtti utolsó tanítási nap: 12.21. (csütörtök)

Szünet utáni első tanítási nap: 01.08. (hétfő)

**2024**

**Január**

Helyesírási verseny

Felelősök: László Jánosné, Hák Jánosné

Időpont: 01.15.

I. félév vége, osztályozókonferencia

Felelősök: Csoportvezető tanárok

Időpont: 01.19.

AJTP felvételi

Felelősök: Kollégiumvezető, Szigili Nándor

Időpont: 01.19.- 01.20.

Megemlékezés a Magyar Kultúra Napjáról

Felelősök: Csoportvezető tanárok

Határidő: 01.22.

Sakkverseny

Felelősök: Bartáné Halmi Mónika

Időpont: 01.23.

A tanulók féléves munkájának értékelése

Féléves csoportbeszámolók elkészítése

Felelősök: Csoportvezető tanárok, DÖK

Határidő: 01.25.

Szülői értekezlet

Felelős: csoportvezető tanárok

Időpont: 01. 25.

**Február**

A kollégium féléves beszámolójának elkészítése, jóváhagyása

Felelős: Kollégiumvezető

Határidő: 02.05.

Közgyűlés: A kollégium féléves beszámolójának ismertetése,

DÖK I. féléves munkájának értékelése

Felelős: Kollégiumvezető, DÖK, Presley Edit

Időpont: 02.06.

Farsang és Valentin-nap

Jelmezverseny, bálkirálynő és bálkirály választása, disco

Felelősök: DÖK, Csoportvezető tanárok

Időpont: 02.13.

Megemlékezés a kommunista diktatúra áldozatairól

Felelősök: Csoportvezető tanárok

Határidő: 02.22.

**Március**

Nőnapi megemlékezés

Felelős: DÖK, Presley Edit

Időpont: 03.07.

Megemlékezés 1848. március 15-ről

Felelősök: Csoportvezető tanárok

Határidő: 03.13.

AJTP irodalmi verseny

Felelős: Kollégiumvezető, Láng-Ferencz Rita, Hák Jánosné

Időpont: 03.21 - 03.23.

József Attila szavalóverseny (kollégiumi ford.)

Felelős: Bartáné Halmi Mónika, László Jánosné

Időpont: 03.26.

**Április**

Tavaszi szünet: 03.28-04.05.

Szünet előtti utolsó tanítási nap: 03. 27. (szerda)

Szünet utáni első tanítási nap: 04.08. (hétfő)

József Attila szavalóverseny (megyei forduló

Felelős: Bartáné Halmi Mónika, László Jánosné

Időpont: 04.10.

Fogadó óra

Felelős: Kollégiumvezető, csoportvezető tanárok

Időpont: 04.11.

Megemlékezés a Holocaust áldozatairól

Felelősök: Csoportvezető tanárok

Határidő: 04.16.

Tavaszi foci kupa

Felelős: Szigili Nándor

Időpont: 04. 17-től

Eger városismereti vetélkedő

Felelős: Dobos András

Időpont: 04.23- 04.24.

Kollégiumi ballagás, a végzős kollégista diákok búcsúztatása

Felelősök: Kollégiumvezető, munkaközösségvezető, Kerékgyártó Judit, Asztalos Erzsébet, Dobos András

Időpont: 04.25.

Végzős diákok osztályozókonferenciája

Felelősök: végzős csoportok csoportvezető tanárai

Időpont: 04.30.

**Május**

Iskolai ballagás

Felelősök: Végzős diákok csoportvezető tanárai

Időpont: 05.03.

Írásbeli érettségi 05.06. - 05.27.

Pályaorientációs nap

Időpont: 05.24.

**Június**

Megemlékezés a Nemzeti Összetartozás Napjáról

Felelősök: Csoportvezető tanárok

Határidő: 06.03.

Kollégiumi pedagógusnapi ünnepség

Felelős: DÖK, Presley Edit

időpont: 06.05.

Osztályozókonferencia

Felelősök: Csoportvezető tanárok

Időpont: 06.18.

Kiköltözés a kollégiumból az érettségiző diákok kivételével

Felelősök: Kollégiumvezető, csoportvezető tanárok

Időpont: 06.18.

Utolsó tanítási nap: 06.21.

Pályaorientációs tábor

Felelősök: Kollégiumvezető, Kerékgyártó Judit, Bartáné H Mónika

Időpont: 06.24.- 06.27.

Felvételi kérelmek beadása, elbírálása, beiratkozás

Határidő: 06.01.- 06.29.

Éves csoportbeszámolók elkészítése

Felelősök: Csoportvezető tanárok

Határidő: 06.20.

A kollégium éves beszámolójának elkészítése

Határidő: 06.27.

Felelős: Kollégiumvezető

Tanévzáró tantestületi értekezlet

Határidő: 06.28.

Felelős: Igazgató

A kollégiumok között kiírásra kerülő versenyek nyomon követése, nevezések beadása és a versenyekre való felkészítés folyamatos feladat.

Tanítás nélküli munkanapok:

* + 2023.09.15. Tantestületi tanulmányi kirándulás
  + 2023.10.13. Diáknap
  + 2024.03. 08. Tavaszi csapatépítő nap
  + 2024.05.24. Pályaorientációs nap
  + 2024. 06. 19-21.