**Iskolai közösségi szolgálat**

2016-tól az érettségi vizsga megkezdésének feltétele 50 óra közösségi szolgálat elvégzésének megléte. Ennek a megszervezése az osztályfőnökök közreműködésével történik, az osztályfőnöki munkaközösség-vezető koordinálásával, az általános igazgatóhelyettes felügyeletével.

A koordinátor feladata:

1. Szeptember: 9. osztályban a tanulók tájékoztatása, ráhangolása a közösségi szolgálatra

2. A szervezetekkel kapcsolatfelvétel

3. Az Együttműködési megállapodások előkészítése

4. Szerződéskötés

5. A tapasztalatok összegzése

9. osztályban végzendő osztályfőnöki feladatok:

1. Az elképzelések formálása, a tevékenységformák illetve intézmények megtalálása.

2. Az első szülői értekezleten a szülők tájékoztatása.

3. Október közepéig: Jelentkezési lapok összeszedése, feldolgozása

4. A tanulónak a Közösségi szolgálati napló kiadása

5. Szolgálat megszervezése, ráhangolás a szolgálatra, nyomon követés

6. A tapasztalatok, élmények megbeszélése, feldolgozása

10-11. osztályban végzendő osztályfőnöki feladatok:

1. Szeptember első hete: A naplók összeszedése azon tanulóktól, akik nem adták le az év végén, mert a nyáron is voltak közösségi munkán. Számukra az e-naplóba szeptember hónapra az órák bevezetése, a tapasztalatok, élmények megbeszélése, feldolgozása.

2. További szolgálat megszervezése: részben az előző helyeken, illetve a tanulókkal egyeztetve új tevékenységi formában, illetve helyen. A szolgálat nyomon követése, adminisztráció elvégzése, a tapasztalatok feldolgozása. (bővebben a 9. osztálynál)

12. osztályban végzendő osztályfőnöki feladatok:

1. Azon tanulóknak, akik eddig még nem teljesítették a közösségi szolgálat 50 óráját, a tevékenység megszervezése, adminisztrálása.

2. A 12. osztály bizonyítványába, törzslapjára a teljesítés igazolásáról a záradék bevezetése

Adminisztráció:

• Jelentkezési lapok kiadása, összeszedése, feldolgozása

• Az órák vezetése az e-naplóban (félévente)

• A tanév végén a bizonyítványban és a törzslapon a közösségi szolgálat teljesített óráinak dokumentálása

Az iskolában és a kollégiumban végezhető közösségi tevékenységek, melyet az osztályfőnök, vagy az adott rendezvényért felelős tanár, kollégiumi nevelő igazol:

1. Iskolai és kollégiumi rendezvények lebonyolításában segédkezés: (terem berendezés; díszítés, hátér munka)

2. Iskolai és kollégiumi műsorban való szereplés

3. Diákönkormányzati munka

4. Tanuló korrepetálása, segítése

5. Az iskola és a kollégium környezetének rendbetétele

6. Tanterem, csoportterem díszítése, dekorálása